Plán činnosti 
				        DHZ na rok 2013
Prvou akciou, ktorú už tradične – každoročne v spolupráci s obecným 
úradom organizujeme a zabezpečujeme je obecný ohňostroj. 
Tak ako v minulom roku i tento rok naši členovia pripravili pre účastníkov
malé občerstvenie.
Jednou s hlavných najväčších úloh roku 2013 dokončenie prestavby a prístavby hasičskej zbrojnice.
V oblasti školenia a výcviku sa budeme zúčastňovať školení a inštrukčno metodických zamestnaní poriadaných  Územným výborom DPO – Piešťany – Hlohovec. 
Zúčastníme sa previerky pripravenosti DHZ v okrese. Previerky sa zúčastní jedno hasičské družstvo mužov.
Vykonáme dve požiarno taktické cvičenia. Budeme sa starať o zverenú požiarnu techniku výstroj a výzbroj.
Budeme naďalej pokračovať vo výcviku našich členov a zdokonaľovať sa v obsluhe hasičskej techniky.
Vykonáme školenie a výcvik zásahovej jednotky.
Na úseku práce s mládežou sa naďalej budeme snažiť zapojiť do činnosti DHZ deti, ktoré v prípade dostatočného počtu pripravíme i na účasť jarnej a jesennej časti hry „PLAMEŇ“.
V oblasti súťaže, spoločenská a kultúrna činnosť:
Zorganizujeme ďalší ročník súťaže s historickou technikou. Naďalej sa budeme zúčastňovať podobných pohárových súťaží. I v tomto roku sa budeme snažiť zúčastniť celoštátneho stretnutia hasičov v Martine.
Naši členovia sa i naďalej budú zapájať do kultúrnospoločenských akcií organizovaných v našej obci. Budeme spolupracovať s obecným úradom na príprave a zabezpečovaní týchto akcií.